Κύριε Πρόεδρε, τι θα έπρεπε να γίνει προκειμένου η συζήτηση για τα ανθρώπινα δικαιώματα να μην είναι αυτό που είναι σήμερα: ένα ιδεολογικό μέσο το οποίο συμβάλλει στην υποδούλωση των λαών και όχι στην ελευθερία των ανθρώπων; Θα έπρεπε καταρχάς να ανατρέξουμε, πέρα από τον ίδιο τον άνθρωπο, που δεν είναι ο κυρίαρχος του σύμπαντος, στην πηγή κάθε πραγματικού δικαίου και στις αρχές στις οποίες θεμελιώνεται ο πολιτισμός, χωρίς τις οποίες η αιώνια αναζήτηση των δικαιωμάτων καταλήγει πάντοτε στην τυραννία και μάλιστα στην αιματηρή τυραννία.